L'extinció d'un contracte laboral suposa la finalització de la relació entre l'empresa i el treballador.
Les causes que li poden donar lloc són:
La persona treballadora pot sol·licitar signar el rebut de la liquidació o quitança en presència d'un representant legal dels treballadors.
Si així ho fa, aquesta informació constarà en el document de rebut.
En el cas que l'empresari negués al treballador aquest dret, el treballador ho podrà fer constar en el rebut.
L'acomiadament és l'extinció del contracte laboral a instància de l'empresari davant la qual el treballador pot reclamar si considera que no s'ajusta a la legalitat.
Existeixen diferents tipus d'acomiadaments, segons si afecta a una persona o a un "col·lectiu" (és col·lectiu si afecta a un nombre mínim de treballadors/es previst a l'article 51 de l'Estatut dels treballadors).
Dins del primer grup podem trobar els acomiadaments per causes objectives i els acomiadaments disciplinaris.
D'altra banda, la finalització d'un contracte, entre d'altres supòsits, també es pot produir per finalització del temps.
L'acomiadament per causes objectives suposa l'extinció del contracte per algun dels següents motius:
L'empresa ha de notificar per escrit al treballador l'acomiadament indicant les causes del mateix.
S'ha de garantir el termini de preavís de 15 dies, a partir de la data de lliurament de la notificació fins a l'extinció del contracte.
D'altra banda, durant el període de preavís el treballador, té dret, sense la pèrdua de la seva retribució, a una llicència de 6 hores setmanals per buscar una ocupació nova.
Si l'acomiadament es dur a terme per amortització d'un lloc de treball, l'acomiadament es comunicarà per escrit al representant legal dels treballadors.
Haurà d'indemnitzar al treballador/a amb 20 dies de salari per any de servei en el moment de la notificació de l'acomiadament i amb un màxim de 12 mensualitats.
La decisió per la qual s'extingeix el contracte laboral serà procedent sempre que s'acrediti la causa en la que es fonamenta l'acomiadament i quan s'han acomplert els requisits establerts en l'Estatut dels Treballadors.
Sinó és així l'acomiadament serà improcedent.
Si l'acomiadament es basa en alguna de les causes de discriminació prohibides per la llei o be s'ha produït violant els drets fonamentals i llibertats públiques del treballador, la decisió d'acomiadament serà nul·la i l'autoritat judicial ha de fer la declaració d'ofici.
Si l'empresari no realitza el preavís o calcula erròniament la indemnització, no es considerarà que l'acomiadament és improcedent.
L'empresari haurà d'abonar al treballadors els salaris corresponents al període o el pagament de la quantia correcta de la indemnització.
La decisió d'acomiadament es basa en un incompliment greu i culpable de les obligacions del treballador.
El termini per dur a terme l'acomiadament serà de 60 dies des de la data de l'incompliment per part del treballador o en tot cas dins dels 6 mesos si no s'ha tingut coneixement dins el termini.
S'ha de notificar per escrit, identificant els fets que el motiven i la data a partir de la qual l'acomiadament serà efectiu.
L'empresa ha de liquidar les retribucions pendents del treballador.
L'acomiadament nul té l'efecte de la readmissió immediata del treballador, amb abonament dels salaris deixats de percebre.
L'acomiadament procedent valida l'extinció del contracte de treball sense dret a indemnització ni a salaris de tramitació.
Quan l'acomiadament sigui declarat improcedent, l'empresari, en el termini de cinc dies des de la notificació de la sentència, podrà optar entre la readmissió del treballador o l'abonament d'una indemnització equivalent a trenta-tres dies de salari per any de servei, prorratejant-se per mesos els períodes de temps inferiors a un any, fins un màxim de vint-i-quatre mensualitats.
L'abonament de la indemnització determinarà l'extinció del contracte de treball, que s'entendrà produïda en la data de la cessació efectiva en la feina.
En cas que s'opti per la readmissió, el treballador tindrà dret als salaris de tramitació.
Aquests equivaldran a una quantitat igual a la suma dels salaris deixats de percebre des de la data d'acomiadament fins a la notificació de la sentència que declarés la improcedència o fins que hagués trobat una altra feina, si tal col·locació fos anterior a l' esmentada sentència i s'emprovés per l'empresari el percebut, per al seu descompte dels salaris de tramitació.
Compren les quanties ja meritades i no cobrades a què es té dret en extingir-se la relació laboral, per tant, ha d'incloure:
Amb caràcter general, les condicions de treball establertes a la normativa laboral poden haver estat millorades o desenvolupades en els convenis col·lectius.